**DĖL LEIDIMO IŠNUOMOTI PATALPAS VIEŠOJO KONKURSO BŪDU**

2018 m. rugsėjo 28d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės tarybos 2014 m. gruodžio 19 d. sprendimu Nr. TS-254 patvirtintu Rokiškio rajono savivaldybės turto nuomos tvarkos aprašu, Rokiškio rajono savivaldybės taryba n u s p r e n d ž i a:

1. Leisti išnuomoti viešo konkurso būdu 10 metų prekybos paslaugoms teikti Rokiškio rajono savivaldybei nuosavybės teise priklausančias 17,02 kv. m patalpas (patalpų pažymėjimas plane 1E-1m 1-3), esančias prekybos paviljone (unikalus Nr. 4400-1011-5649) adresu Taikos g. 2, Rokiškio m., ir nustatyti pradinę 1 kv. m nuomos kainą – 3 Eur mėnesiui.

2. Įgalioti Rokiškio rajono savivaldybės Rokiškio miesto seniūnijos seniūną organizuoti sprendimo nurodytų patalpų viešą nuomos konkursą ir pasirašyti turto nuomos sutartį bei turto perdavimo-priėmimo aktą.

3. Sprendimą skelbti teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO ,,DĖL LEIDIMO IŠNUOMOTI PATALPAS VIEŠOJO KONKURSO BŪDU“ AIŠKINAMASIS RAŠTAS**

2018 m. rugsėjo 28 d.

**Parengto sprendimo projekto tikslai ir uždaviniai.**

Leisti išnuomoti viešo konkurso būdu prekybos paviljone esančias 17,02 kv. m patalpas, esančias Taiko g. 2, Rokiškio m. prekybos paslaugoms teikti.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-254 patvirtintas Rokiškio rajono savivaldybės turto nuomos tvarkos aprašas.

**Sprendimo projekto esmė.**

Vadovaujantis šiuo metu galiojančiais teisės aktais siūloma leisti 10 metų laikotarpiui išnuomoti 17,02 kv. m prekybos patalpas ir įgalioti Rokiškio miesto seniūnijos seniūną organizuoti viešą turto nuomos konkursą. Konkurse galės dalyvauti visi pageidaujantys subjektai. Siūloma nustatyti pradinę nuomos kainą – 3 Eur mėnesiui už 1 kv. m, paskaičiuota minimali nuomos kaina 0,99 Eur už 1 kv. m.

Sutikus išnuomoti patalpas prekybos paslaugoms teikti bus sudaryta galimybė smulkiesiems verslininkams vystyti verslą ir vykdyti prekybą, bei bus užtikrintas efektyvus patalpų panaudojimas bei įplaukos į savivaldybės biudžetą.

**Galimos pasekmės, priėmus siūlomą tarybos sprendimo projektą:**

**teigiamos** – Smulkieji verslininkai turės galimybę vystyti prekybą, bus efektyviai išnaudojamas savivaldybės nuosavybės teise valdomas turtas.

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio miesto gyventojai ir svečiai turės galimybę įsigyti prekių patogioje vietoje.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus vedėjo pavaduotoja Violeta Bieliūnaitė-Vanagienė